
R E F E R A T  DE  A P R O B A R E
[bookmark: _Hlk117506511]privind însușirea Actului Adițional nr. 14 la Contractul de Delegare a Gestiunii Serviciilor de Alimentare cu Apă și de Canalizare nr. 5400/223/2009 și
 mandatarea președintelui Asociației de Dezvoltare Intercomunitară
[bookmark: _Hlk158811411] ,,AQUA PREST HUNEDOARA” să semneze acest document


Prin adresa înregistrată la Primăria Municipiului Brad sub nr. 19055/12.02.2024, Asociația de Dezvoltare Intercomunitară ”AQUA PREST HUNEDOARA” a transmis proiectul Actului Adițional nr. 14 la Contractul de Delegare a Gestiunii Serviciilor de Alimentare cu Apă și de Canalizare nr. 5400/223/2009 în vederea supunerii acestuia spre aprobare și mandatarea președintelui să semneze actul adițional.
În exercitarea competenţelor şi atribuţiilor ce le revin în sfera serviciilor de utilităţi publice, autorităţile deliberative ale administraţiei publice locale asigură cadrul necesar pentru furnizarea serviciilor de utilităţi publice şi adoptă hotărâri în legătură cu aprobarea modificării contractelor de delegare a gestiunii.
În conformitate cu prevederile art. 10 alin (5) din Legea nr. 51/2006 a serviciilor comunitare de utilități publice ”Unităţile administrativ-teritoriale pot mandata asociaţiile de dezvoltare intercomunitară având ca scop serviciile de utilităţi publice, în condiţiile stabilite prin actul constitutiv şi statutul asociaţiei, să exercite, în numele şi pe seama lor, atribuţiile, drepturile şi obligaţiile prevăzute la art. 8 alin. (3), art. 9 şi art. 22 alin. (3) şi (4), cu excepţia celor prevăzute la art. 8 alin. (3) lit. b)-d), f)-h) şi art. 9 alin. (1) lit. d). Exercitarea atribuţiilor, drepturilor şi obligaţiilor prevăzute la art. 8 alin. (3) lit. a), d^1), d^2), i)-k), art. 9 alin. (2) lit. g), art. 27, art. 29 alin. (2) şi art. 30 alin. (5) este condiţionată de primirea în prealabil a unui mandat special din partea autorităţilor deliberative ale unităţilor administrativ-teritoriale membre ale asociaţiei”.
 	Actul adițional nr. 14 cuprinde următoarele modificări  și completări ale contractului:
· Art. 36 - Prețurile, tarifele și alte surse de venit ( Dispoziții Generale) pct. 1 alin. (3) – se abrogă;
· Art. 36 – Finanțarea investițiilor și co-finanțarea alin. (7) – se abrogă;
· Art. 39 – Alte costuri, tarife și suprataxe se înlocuiește.
	În contextul celor de mai sus am inițiat prezentul proiect de hotărâre prin care am propus însușirea Actului Adițional nr. 14 la Contractul de Delegare a Gestiunii Serviciilor de Alimentare cu Apă și de Canalizare nr. 5400/223/2009 și mandatarea președintelui Asociației de Dezvoltare Intercomunitară ,,AQUA PREST HUNEDOARA” să semneze acest document și îl supun spre dezbatere și aprobare plenului Consiliului Local al Municipiului Brad în forma prezentată.
	Invoc în susţinerea prezentului proiect de hotărâre prevederile art. 11 alin. (10) din Metodologia de evaluare a modului de implementare a strategiilor de tarifare elaborate în conformitate cu Metodologia de analiză cost-beneficiu pentru investiţiile în infrastructura de apă, aprobată prin Hotărârea Guvernului nr. 677/2017, aprobată prin Ordinul nr. 231/2022 al Președintelui A.N.R.S.C., ale art. 8 alin. (3) lit. d^2) și art. 10 alin. (5) din Legea nr. 51/2006 a serviciilor comunitare de utilități publice, cu modificările și completările ulterioare, ale Legii nr. 241/2006 privind serviciul de alimentare cu apă și de canalizare, cu modificările și completările ulterioare, ale art.129 alin. (1) lit. d), alin. (7) lit. n) din O.U.G. nr. 57/2019 privind Codul administrativ cu modificările și completările ulterioare, precum și ale art. 11 alin. 4  din Legea nr. 554/2004 a contenciosului administrativ, actualizată.

                                                                              
PRIMAR
Florin CAZACU

